Polèmica per les actuacions policials, l'endemà de la sentència del procés | betevé\nTant el Govern espanyol com el govern català defensen les actuacions policials, tot i que les revisaran\nRedacció | dimarts, 15 d'octubre del 2019, a les 18.20\nL’endemà de fer-se pública la sentència del procés, el debat s’ha centrat en les actuacions policials que es van dur a terme en les mobilitzacions de rebuig a les condemnes. El col·lectiu Irídia ha denunciat aquest dimarts casos de mala praxi policial durant les càrregues. El Govern espanyol i el català han defensat l’actuació de la Policia Nacional i dels Mossos d’Esquadra, respectivament.\nEl Sistema d’Emergències Mèdiques va atendre 115 persones a l’Aeroport Josep Tarradellas Barcelona-el Prat aquest dilluns. D’aquestes, 24 van haver de ser traslladades a centres mèdics. També van lesionar-se 47 agents dels Mossos d’Esquadra. I el Sindicat de Periodistes ha denunciat que 12 periodistes van resultar ferits en les càrregues policials.\nEl col·lectiu Irídia ha comptabilitzat 29 casos de lesions per mala praxi policial. Irídia afirma que sis ferits van rebre cops de projectils de “foam”. El col·lectiu investiga, a més, si el jove que ha perdut la visió d’un ull va rebre l’impacte d’un d’aquests projectils o d’una pilota de goma. També tenen constància de cinc persones que van rebre cops de porra al cap, una pràctica prohibida en els protocols policials, i 16 manifestants que van ser ferits en altres parts del cos. El més greu és el cas d’un jove que, segons Alerta Solidària, ha perdut part dels testicles.\nTant a l’aeroport del Prat com a la via Laietana es van veure algunes de les imatges més polèmiques de les càrregues. A l’exterior de la T1, es va enregistrar un agent antiavalots colpejant un manifestant assegut a terra.\n🔴 Brutal pallissa d’un mosso d’esquadra a un manifestant a l’aeroport del Prat. pic.twitter.com/FfS4un3Z9E\n— Sergi Maraña (@SergiMaranya) October 14, 2019\nUn usuari de Twitter també va compartir un vídeo en què es veu com un escopeter li apunta des de la planta 0 de la T1 i li dispara un projectil.\nUn agent de Mossos dispara foam del pis de baix al de dalt i toca a un home que just ho enregistrava. Evidentment, no entra dins els protocols.@ElTemps_cat pic.twitter.com/bS7Yf0Iyru\n— Xavier Puig i Sedano (@xavierps7) October 15, 2019\nUn equip de betevé va captar a la via Laietana com agents de la Policia Nacional van colpejar i empènyer dues persones grans, que van acabar a terra.\nLa resposta de les administracions\nLa Policia Nacional ha reconegut que va utilitzar pilotes de goma en l’actuació policial a l’aeroport. Segons fonts del Ministeri de l’Interior, arran del cas del jove que ha perdut la visió d’un ull, es farà una revisió a fons de l’actuació dels antiavalots. Aquest matí, el ministre de l’Interior, Fernando Grande-Marlaska, ha defensat la “proporcionalitat” de l’actuació policial i ha argumentat que la mobilització “no era gaire pacífica”.\nSobre l’acció dels Mossos d’Esquadra durant la mobilització a l’aeroport, la portaveu del govern català, Meritxell Budó, ha explicat que van actuar quan hi havia perill que es trenqués el cordó policial que impedia que els manifestants accedissin a les instal·lacions de l’aeroport. Budó ha recordat que en casos d’ocupació de pistes, com va passar el 2006, es pot acusar de sedició. Per això, ha argumentat que “el cordó era garantia els drets dels manifestants”. Tot i això, la consellera ha afegit que s’estan revisant les imatges de l’actuació policial per si cal depurar responsabilitats.\n— judici del procés — manifestacions a Barcelona — Mossos d'Esquadra — Policia Nacional\nIrídia considera “molt greu” l’ús de pilotes de goma\nIrídia comptabilitza 29 ferits per mala praxi policial durant les protestes per la sentència\nEl SEM va atendre 115 persones ferides a l’aeroport de Barcelona\nEls treballadors del Liceu tallen la Rambla contra la sentència\nMaragall: “El concepte de persistir té avui més sentit que mai”


El Govern restitueix Antoni Molons i Annabel Marcos, que van ser destituïts amb el 155 - Diari de Girona\nL'executiu espanyol els va retirar la confiança mesos després de la intervenció de la Generalitat\nacn | barcelona 07.06.2018 | 18:00\nEl Govern ha aprovat aquest dijous la restitució d'Antoni Molons, que assumirà el càrrec de secretari de Comunicació del Govern i Mitjans de Comunicació, i Annabel Marcos, com a secretària d'Administració i Funció Pública. Ambdós van ser destituïts durant l'aplicació del 155. Molons, que va ser secretari de Difusió i Atenció Ciutadana de la Generalitat, va ser detingut per la Guàrdia Civil el 15 de març i citat com a investigat per un presumpte delicte de desobediència i malversació de fons públics en relació a la publicitat institucions del referèndum de l'1-O. Per la seva part, Annabel Marcos assumirà la secretaria d'Administració i Funció Pública i va ser destituïda pel Ministeri d'Interior "per falta de confiança" després que transcendís que quan era directora de l'Institut de Seguretat Pública de Catalunya (ISPC) va transportar urnes de l'1-O en el seu vehicle particular.\nMarcos, per la seva banda, abans de ser directora de l´Institut de Seguretat Pública de Catalunya, va ser diputada al Parlament de Catalunya (2011-2015) i durant aquesta etapa va ser membre de diverses comissions i la responsable del grup de treball conjunt de funció pública. També ha estat directora del Centre per a la reinserció de les persones privades de llibertat (CIRE).\nLa resta de nomenaments aprovats avui són, a l'àrea de Presidència: Miquel Àngel Escobar Gutiérrez, nou secretari d'Administracions Locals i de Relacions amb l'Aran; Ignasi Genovès i Avellana, director general de Mitjans; Ester Obach i Medrano, directora general de Coordinació\nInterdepartamental; Rosa Vestit i Villegas, directora general d'Administració Local; Alícia Uceira de Pablo, directora de l'Oficina del Govern, i Josefina Valls i Vila, directora de Serveis.\nA l'àrea de Vicepresidència, els nomenaments són: Marta Espasa Queralt, secretària d'Hisenda; Miquel Gamisans Martín, secretari de Difusió i Atenció Ciutadana; Natàlia Caba i Serra, directora general de Tributs i Joc de la Generalitat, i Jordi del Río i González, director general de Difusió.\nAl Departament d'Acció Exterior, Relacions Institucionals i Transparència s'ha nomenat Aleix Villatoro i Oliver com a nou director general de Relacions Institucionals i amb el Parlament.\nA Interior, Andreu J. Martínez i Hernández és el nou director general de la Policia; Juli Gendrau i Farguell, director del Servei Català de Trànsit; Manuel Pardo i Sabartés, director general de Prevenció, Extinció d'Incendis i Salvaments; M. Isabel Ferrer i Álvarez, directora general de Protecció Civil; Joan Delort i Menal, director del Centre d'Atenció i Gestió de Trucades d'Urgència 112 Catalunya; Montserrat Royes Vila, directora de l'Institut de Seguretat Pública de Catalunya, i Sílvia Quesada i Escobar, directora de Serveis.\nAl Departament de Salut s'ha fet un nomenament, el d'Adrià Comella i Carnicé com a director del Servei Català de la Salut (CatSalut).\nAl Departament de Justícia, els nomenaments que s'han fet són els de Joan Domènec Abad i Esteve, secretari de relacions amb l'Administració de Justícia, i Carme Garcia i Suárez, directora general de Memòria Democràtica.\nA Empresa i Coneixement, Joaquim Ferrer i Tamayo és secretari d'Empresa i Competitivitat; Maria Matilde Villarroya Martínez és directora general d'Indústria, i María José Figueras Salvat, rectora de la Universitat Rovira i Virgili.\nA Polítiques Digitals i Administracions Públiques, David Ferrer i Canosa és secretari de Telecomunicacions, Ciberseguretat i Societat Digital; Annabel Marcos i Vilar, secretària d'Administració i Funció Pública, i Teresa Prohias Ricart, directora de Serveis.\nFinalment, a Agricultura, Ramaderia, Pesca i Alimentació, Elisenda Guillaumes i Cullell és la nova directora general d'Agricultura i Ramaderia.


Radovan Karadzic arriba a la Haia per respondre de les acusacions de genocidi i crims contra la humanitat - Nationalia\nRadovan Karadzic arriba a la Haia per respondre de les acusacions de genocidi i crims contra la humanitat\nBelgrad assegura que la col·laboració sèrbia amb el Tribunal Penal Internacional per a l'Antiga Iugoslàvia és “més que satisfactòria” · L'òrgan ha processat més de 160 persones en 14 anys · Resten dos fugitius: l'antic cap de l'exèrcit serbobosnià i un líder polític dels serbis de la Krajina\nAmb l'extradició de Radovan Karadzic al Tribunal Penal Internacional per a l'antiga Iugoslàvia (TPII), a la Haia, l'òrgan judicial de les Nacions Unides té a la seva disposició el presumpte criminal de guerra de més rang que restava lliure fins fa poques setmanes. Karadzic, que ha arribat a la presó neerlandesa de Scheveningen aquest matí, està acusat de crims contra la humanitat, genocidi, extermini, assassinat, persecucions i deportacions, entre d'altres (tots els càrrecs es poden consultar a l'informe del TPII sobre l'exlíder serbobosnià).\nKaradzic ha estat lliurat a la Haia per les autoritats sèrbies, després que va ser detingut a Belgrad el passat 21 de juliol. El Govern serbi ha confirmat, per boca del director de la Oficina de Cooperació amb el Tribunal de la Haia, Dusan Ignjatovic, que l'extradició de Karadzic s'ha fet després que hagi vençut el termini per presentar-hi apel·lacions. Ignjatovic ha assegurat que el lliurament del presumpte genocida és una prova més que la col·laboració de les autoritats sèrbies amb el Tribunal és "més que satisfactòria", i ha recordat que, de 1.700 peticions de l'òrgan judicial, més del 95% han estat resoltes "completament".\nMés de 160 processos\nA dia d'avui, el TPII ha processat més de 160 persones pels càrrecs que està capacitat per jutjar: genocidi, crims contra la humanitat, violacions greus de les Convencions de Ginebra de 1949 i violacions dels drets de la guerra. El tribunal ha sentenciat a diferents penes de presó aproximadament la meitat dels processats: serbis, croats i bosnians musulmans de Bòsnia i Hercegovina, serbis i croats de Croàcia, serbis de Sèrbia i albanesos de Kosovo. Fins ara, la sentència més dura ha estat la que el Tribunal va dictar contra Stanislav Galic, un oficial de l'exèrcit serbobosnià trobat culpable de crims contra la humanitat, assassinat, violació dels drets de la guerra i atacs indiscriminats contra la població civil de Sarajevo. Galic va ser sentenciat el 2003 a 20 anys de presó, però el 2006 se li va ampliar la condemna a cadena perpètua.\nKaradzic, president de la República Sèrbia de Bòsnia entre 1992 i 1995, és un dels polítics de més rang que s'ha d'enfrontar al TPII. Prèviament, pel banc dels acusats de la Haia han desfilat altres figures rellevants. Slobodan Milosevic, successivament president de Sèrbia (1989-1997) i de Iugoslàvia (1997-2000), va ser acusat de crims contra la humanitat però va morir el 2006 abans que el tribunal dictés sentència. El seu successor a la presidència sèrbia, Milan Milutinovic, té pendent un judici per crims de guerra. La successora de Karadzic a la presidència de la República Sèrbia de Bòsnia, Biljana Plavsic -considerada una extremista fins i tot entre els cercles ultranacionalistes serbis-, va ser sentenciada a 11 anys de presó, pena que actualment compleix a Suècia.\nMladic i Hadzic, encara lliures\nResten encara dos acusats, ambdós de força rang, fugitius de la justícia internacional. Un és l'antic cap militar dels serbis de Bòsnia, Ratko Mladic, considerat la mà dreta de Karadzic durant el conflicte bosnià. Des de la fi de la guerra, el 1995, s'ha dit que Mladic podria estar amagat a Bòsnia, a Sèrbia o a Montenegro. L'altre escàpol és Goran Hadzic, líder de la República de la Krajina Sèrbia (un estat autoproclamat a les zones de majoria sèrbia de Croàcia). Algunes informacions apunten que es troba amagat a Bielorússia. En relació als dos fugitius, el Govern serbi ha afirmat que el lliurament de Karadzic demostra que Sèrbia "no està donant refugi" ni a Hadzic ni a Mladic.\nLe Courrier des Balkans: Radovan Karadžić est arrivé à La Haye : il est temps d'en finir avec le mythe\nBalkan Insight: Karadzic to Appear at Tribunal on Thursday\nB92: Karadžić extradited to Hague Tribunal


Exposició a la Biblioteca: 100 anys de La Terra gastada | Biblioteca UdG\nExposició a la Biblioteca: 100 anys de La Terra gastada\ndilluns, 16 maig, 2022 - 08:00 Afegir al Calendari 2022-05-16 08:00:00 2022-06-15 20:00:00 Exposició a la Biblioteca: 100 anys de La Terra gastada L’any 1922 va ser un any transcendental per a la història de les lletres universals, atès que es van publicar dues grans obres que canviarien el curs de la literatura occidental. Si en novel·la es viu la irrupció d’Ulysses, de Joyce; en poesia l’escriptor nord-americà nacionalitzat anglès, Thomas Stearns Eliot, va publicar The Waste Land; La Terra gastada, o erma o eixorca; en català, segons la versió. El poema original va aparèixer a Londres el mes d’octubre de 1922 en la revista The Criterion, que editava T.S. Eliot. El trencament amb la tradició literària anterior, el vers lliure, la barreja de registres de llenguatge, l’estil, els experiments en la dicció, etc. són trets de la poesia modernista anglesa que té en Eliot i en The Waste Land un dels seus principals exponents. La seva influència, junt amb la de l’obra posterior Els Quatre Quartets (1948) és indiscutible. Els versos inicials del poema d’Eliot, són ja un clàssic i ens endinsen en un viatge literari i vital complex, amarg a voltes, desesperançat, obscur i críptic al qual s’han enfrontat molts lectors: Cruel arriba el mes d’abril, llevant lilàs en terres mortes, barrejant memòria i desig, estarrufant amb la pluja les arrels ertes. En temps de guerra, com els d’avui dia, l’obra de T.S. Eliot és més viva que mai, ja que els versos del poeta són el fruit del desencant, de la tristesa i desesperança d’un món que ja no seria mai més el mateix, el que va quedar després de la devastació de la Gran Guerra de 1914-1918. Eliot veuria una altra guerra mundial, i nosaltres continuem llegint els seus versos, malgrat la cruesa d’una guerra permanent. La Biblioteca de la UdG se suma, després de celebrar també el centenari d’Ulysses de Joyce, als actes que es fan arreu del món per tal de redescobrir per a les noves generacions l’obra d’Eliot a través de llibres i documents i que podeu veure en una exposició bibliogràfica, que es fonamenta en l’obra d’Eliot i sobre Eliot del Fons Joan Ferraté i que podeu veure del 16 de maig al 15 de juny a la Biblioteca del Campus Barri Vell. Amb un gran valor per a la recepció del poema d’Eliot a Catalunya, hi podrem trobar les traduccions que van fer Agustí Bartra, a Mèxic i Joan Ferraté, per a la revista Laye, els primers anys cinquanta, els esborranys de la versió de Ferraté i la seva edició comentada de 1977, a més d’una transcripció de la traducció de la poetessa i bibliotecària Rosa Leveroni amb notes i guiatge de Carles Riba. Complementa l’exposició una mostra de les obres d’Eliot i estudis sobre l’autor i que inclou el facsímil de The Waste Land. Biblioteca del campus Barri Vell Biblioteca UdG biblioteca@udg.edu Europe/Madrid public\ndimecres, 15 juny, 2022 - 20:00\nL’any 1922 va ser un any transcendental per a la història de les lletres universals, atès que es van publicar dues grans obres que canviarien el curs de la literatura occidental. Si en novel·la es viu la irrupció d’Ulysses, de Joyce; en poesia l’escriptor nord-americà nacionalitzat anglès, Thomas Stearns Eliot, va publicar The Waste Land; La Terra gastada, o erma o eixorca; en català, segons la versió. El poema original va aparèixer a Londres el mes d’octubre de 1922 en la revista The Criterion, que editava T.S. Eliot.\nEl trencament amb la tradició literària anterior, el vers lliure, la barreja de registres de llenguatge, l’estil, els experiments en la dicció, etc. són trets de la poesia modernista anglesa que té en Eliot i en The Waste Land un dels seus principals exponents. La seva influència, junt amb la de l’obra posterior Els Quatre Quartets (1948) és indiscutible.\nEls versos inicials del poema d’Eliot, són ja un clàssic i ens endinsen en un viatge literari i vital complex, amarg a voltes, desesperançat, obscur i críptic al qual s’han enfrontat molts lectors:\nEn temps de guerra, com els d’avui dia, l’obra de T.S. Eliot és més viva que mai, ja que els versos del poeta són el fruit del desencant, de la tristesa i desesperança d’un món que ja no seria mai més el mateix, el que va quedar després de la devastació de la Gran Guerra de 1914-1918. Eliot veuria una altra guerra mundial, i nosaltres continuem llegint els seus versos, malgrat la cruesa d’una guerra permanent.\nLa Biblioteca de la UdG se suma, després de celebrar també el centenari d’Ulysses de Joyce, als actes que es fan arreu del món per tal de redescobrir per a les noves generacions l’obra d’Eliot a través de llibres i documents i que podeu veure en una exposició bibliogràfica, que es fonamenta en l’obra d’Eliot i sobre Eliot del Fons Joan Ferraté i que podeu veure del 16 de maig al 15 de juny a la Biblioteca del Campus Barri Vell.\nAmb un gran valor per a la recepció del poema d’Eliot a Catalunya, hi podrem trobar les traduccions que van fer Agustí Bartra, a Mèxic i Joan Ferraté, per a la revista Laye, els primers anys cinquanta, els esborranys de la versió de Ferraté i la seva edició comentada de 1977, a més d’una transcripció de la traducció de la poetessa i bibliotecària Rosa Leveroni amb notes i guiatge de Carles Riba. Complementa l’exposició una mostra de les obres d’Eliot i estudis sobre l’autor i que inclou el facsímil de The Waste Land.


La majoria dels britànics donen suport a #Brexit "per qualsevol mitjà" - sondeig - UE Reporter: EU Reporter\nLa majoria dels britànics donen suport a #Brexit "per qualsevol mitjà"\nLa majoria dels britànics creuen que el primer ministre Boris Johnson ha de treure la Gran Bretanya de la Unió Europea "per qualsevol mitjà", fins i tot si es tracta de suspendre el parlament, un sondeig d'opinió realitzat per al Daily Telegraph dilluns (12 agost), escriu William James.\nJohnson ha promès dirigir la Gran Bretanya fora de la UE el proper octubre de 31, independentment de si aconsegueix aconseguir un acord de sortida amb Brussel·les, malgrat que molts parlamentaris es mostren contraris a deixar-se sense acord.\nEn una enquesta d’opinió de ComRes es va mostrar que 54% dels enquestats van declarar que estaven d’acord amb la declaració: “Boris (Johnson) ha de lliurar el Brexit per qualsevol mitjà, inclosa la suspensió del parlament si fos necessari, per evitar que els diputats (parlamentaris) l’aturessin”.\nJohnson busca un acord amb la UE, però no ha descartat suspendre el parlament per evitar els intents dels legisladors de bloquejar una sortida sense cap acord.\nEl sondeig va mostrar que 46% no estava d'acord amb la declaració. El resultat es va basar en les respostes dels entrevistats de 1,645, després que els que van dir que no sabien la seva preferència havien estat exclosos.\nLa mateixa enquesta va trobar el suport al Partit Conservador que havia augmentat en 6 punts percentuals fins a 31%, en comparació amb 27% que va declarar que donaria suport al Partit Laborista de l'oposició. El resultat es va basar en les respostes de 1,783.\nAquesta constatació s’ajusta en gran mesura a altres enquestes que mostren un augment del suport als conservadors des que Johnson es va fer càrrec de Theresa May, que formalment va deixar de fumar el mes passat sense haver lliurat el Brexit abans del termini.\n" #ItalianSenate va trucar per iniciar el debat sobre la candidatura electoral de #Salvini\nEl treballador fa una crida per a la revisió del tir de grup a mesura que comença #GloriousTwelfth »


Cites (GoT 6×08) | Els Bastards | Blog en català de cinema, sèries i tot allò que envolta el món audiovisual\n15 Juny, 2016 Comentaris (0) Visualitzacions: 673 Game of thrones, Sèries Lluís Simon\nEn Jaime és un home que ho té tot ─menys la mà dreta, of course─ per embadalir qualsevol dama. Es pot estar hores i hores de matinada en un bar explicant allò que el turmenta mentre la noia que té al davant es desfà com el gel mentre observa la seva poderosa espasa i el color …\nCites (GoT 6×08)\nEn Jaime és un home que ho té tot ─menys la mà dreta, of course─ per embadalir qualsevol dama. Es pot estar hores i hores de matinada en un bar explicant allò que el turmenta mentre la noia que té al davant es desfà com el gel mentre observa la seva poderosa espasa i el color daurat d’una armadura que amaga, és clar, hores i hores de gimnàs i fitness. La temptació d’arrancar-la-hi peça a peça i penetrar, amb perdó, en el fons de la seva ànima i el seu cos, és el que excita més la seva última pretendent, Brienne. Un amor impossible, potser sí, però exigim que el sexe flueixi almenys durant uns minuts salvatges perquè aquests dos guerrers puguin ascendir al Valhala amb els deures fets.\nEn Sandor, en canvi, no és precisament un conquistador romàntic, d’aquells que roben el cor de les dones amb rams de flors i poemes de Salvat-Papasseit. Li diuen gos de caça i no és estrany. El seu instint davant d’un ser humà és primer arrancar les tripes i després preguntar. Ara bé, enmig d’aquesta mola humana, un Frankestein amb una destral descomunal, hi batega un petit cor (em cau la llagrimeta i tot) i segur que res el faria més feliç que rebre un e-mail d’eDarling.com.\nEn Tyrion és un altre home difícil. Més enllà de la seva mida ─importa la mida?─, no l’ajuda que cada vegada que es troba una noia li expliqui el relat de com va escanyar la seva última parella i de com la seva dona va ser violada per tot un regiment de soldats per ordre del seu pare. Malgrat que la seva intel·ligència és privilegiada i superlativa, els que estem per sota de la mitjana en alçada i corpulència sabem perfectament amb qui se’n van les dones a la nit quan hi ha un empat tècnic en xerrameca.\nL’Arya també té un passat. Amb els seus pares morts ha construït el seu propi amor platònic, allò que fan moltes alumnes universitàries amb alguns professors de mirada misteriosa i coneixements místics. Jaqen és un mentor, és clar, però també ho era Humbert Humbert a Lolita. Perill, doncs. El catedràtic proposa un trio als Banys Àrabs de Girona amb una altra alumna menor en horari de màxima audiència. El director de TV3 llegeix el guió. Lipotímia. Truquen al 112.\nLa Cersei és una pecadora. A El Celler de Can Roca, mentre assaboreix un Finca Garbet del 2004, ho reconeix a l’home que ha conegut al Lux, i que obre els ulls com taronges. Està enamorada del seu germà, va tenir uns quants fills amb ell, es va enllitar amb el seu nebot, va ser reina durant uns anys, i finalment va ser castigada i torturada pel cardenal Cañizares, o algú d’aquest estil. L’home que està al seu davant tremola i s’excita al mateix temps. Rere seu s’obre una porta amb estrèpit i apareix un guerrer daurat. Es mira la parella de la Cersei i, pam, talla el cap al pobre desgraciat. “Les coses que faig per amor”, diu orgullós.\n» Game of thrones, Sèries » Cites (GoT 6×08)


La seu corporativa de Royo Group a Quart de Poblet (València).\nLa multinacional catalana de capital familiar adquireix el 75% de l'empresa valenciana Royo Group, que compta amb tres centres de producció, un d'ells a Polònia\nRoca consolida el seu lideratge en equipament per al bany. La companyia amb seu a Barcelona és el major fabricant de porcellana sanitària, és a dir, de banyeres, lavabos i WC, a Europa, Llatinoamèrica, Índia i Rússia i ara es converteix també en el principal productor europeu de mobles de bany gràcies a l’adquisició de Royo Group International Bathroom.\nFundada el 1972, Royo té tres fàbriques, una d’elles a Polònia, i exporta els seus mobles a 70 països, ocupant posicions destacades de mercat a Espanya, França, Polònia i Itàlia. L’any 2019, la companyia va facturar 95 milions d’euros, amb una producció d’un milió de mobles anuals i una plantilla de 793 treballadors.El creixement en el segment dels mobles de bany era un dels grans objectius que s’havia fixat Roca, ja que la seva presència en aquest àmbit no era tan forta com la que té en porcellana sanitària, aixetes o paviments. Si se suma el negoci en mobiliari de Roca amb el de Royo s’obté una divisió que partirà d’uns ingressos de 173 milions d’euros, dos milions d’unitats anuals i centres de producció a Espanya, Portugal, Polònia, República Txeca, Rússia, la Xina i el Brasil.\n“Aquesta unió ens permetrà augmentar encara més la nostra competitivitat en l’espai del bany i assolir també el lideratge mundial en aquest segment”, ha destacat el conseller delegat de Roca, Albert Magrans.\nRoca ha comprat al fons nord-americà HIG Capital el 62% de Royo; un altre 13% s’ha adquirit a la família Royo, que romandrà en el capital de l’empresa en conservar l’altre 25% de les accions.\nAmb una facturació propera als 1.900 milions d’euros, Roca és present a 170 països, dóna feina a 24.000 persones i compta amb 81 centres de producció de porcellana sanitària, paviments, aixetes i revestiments ceràmics.\nL'entitat firal adapta l'Smart City Expo World Congress, la cimera...


La reforma del carrer Ample de Reus, per a Batlle i Roig, autors de l'avantprojecte\nL'estudi d'arquitectura també és responsable dels projectes de la Boca de la Mina i del pavelló del Molinet\nper Jordi Olària Gras 24/01/2022 11:54h\nBatlle i Roig Arquitectura seran els encarregats de planificar la reforma del carrer Ample de Reus. Es tracta del mateix estudi que ja va fer l'avantprojecte de la zona. De fet, també són els responsables dels projectes de la Boca de la Mina i del Pavelló del Molinet.\nEn aquest cas, l'Ajuntament de Reus ha adjudicat la redacció del projecte executiu i la direcció d'obra de la reurbanització del carrer Ample amb un pressupost de 114.779,80 euros. Inclou la plaça del Víctor i la del pintor Fortuny, tal com es va presentar fa uns mesos. La intervenció s'ha dividit en tres fases, segons explica el govern, per facilitar que es puguin dur a terme progressivament.\nLa primera serà la de la plaça del Víctor, amb l'inici de les obres previst pel setembre d'enguany amb una partida reservada de 668.000 euros. El projecte haurà de quedar redactat dos mesos després de formalitzar el contracte d'adjudicació. Deu mesos després de la formalització, Batlle i Roig haurà de lliurar els projectes executius de la plaça del pintor Fortuny i del carrer Ample.\nPrioritzar els vianants i donar continuïtat a l'eix central\nEl govern local detalla que es persegueixen diferents objectius amb aquesta reforma. Un dels principals és la pacificació de la mobilitat. Inicialment s'havia plantejat invertir el sentit de circulació del carrer Ample.\nAixí es va plantejar quan es va presentar l'avantprojecte de reforma de tota la zona nord, que inclou el passeig de Mata. Segons es va exposar, el carrer Ample es convertiria en una via de baixada des del passeig de Mata fins al carrer de Gaudí. El tram inferior, entre la plaça de la Llibertat i el carrer de Gaudí, es mantindria de pujada.\nAmb aquest canvi es volia dispersar la circulació actual del carrer Ample entre els vials paral·lels. Finalment, però, s'optarà per una vianalització similar a la del raval de Santa Anna. Sense prohibir totalment la circulació de vehicles, sí que es limitarà molt.\nHi seguiran circulant els veïns, els serveis d'emergència i els de logística i repartiment. El que es manté d'aquella idea és l'actuació prevista al passeig de Mata, on s'ha de fer un aparcament subterrani de la xarxa municipal. També es reduirà l'actual aparcament en superfície i dues de les tres rotondes actuals.\nPel que fa a les mesures previstes al carrer Ample, han de servir per «donar prioritat de pas als vianants». També es vol «construir un eix cívic que doni continuïtat a l'eix central de la ciutat». A la pràctica això ha de permetre «millorar la connectivitat entre l'estació de tren i el centre».\nA més també es vol «integrar el verd com a infraestructura ecològica bàsica». Es preveu que la reforma urbanística impliqui incorporar punts de wifi públic i sensors de la qualitat de l'aire. En concret a la plaça del Víctor s'hi volen incorporar una sèrie d'elements i mesures.\nA través del carrer del carrer Alt de Sant Josep es vol establir una connexió amb el futur Centre Cívic Gregal, al carrer de Castellvell. El voltant de la plaça quedarà amb plataforma única i amb més vegetació que l'actual. És la mateixa filosofia amb la qual s'ha d'actuar, segons s'ha anunciat, al carrer Ample.\nSe'l vol deixar com una continuació de l'eix dels carrers de Monterols i Llovera. S'hi reduirà el nombre de places d'aparcament i es farà de plataforma única. L'objectiu, novament, és que els vianants guanyin protagonisme i en perdin els cotxes i la resta de vehicles.\nCanvis notables a la futura plaça del pintor Fortuny\nA la plaça del pintor Fortuny s'hi vol actuar amb objectius similars. Segons detalla l'Ajuntament, també es vol reduir el trànsit a la plaça i deixar l'espai amb plataforma única. Principalment es millorarà la connexió amb la plaça de la Llibertat.\nSegons l'avantprojecte que es va presentar, els canvis de circulació també seran notables. La idea inicial és que es deixi de circular entre el Condesito i la plaça de la Llibertat. Els carrils actuals desapareixeran sota la plataforma única, unint la plaça del pintor Fortuny amb la zona on hi ha l'entrada al pàrquing subterrani.\nA canvi, el carril que actualment està deshabilitat entre aquesta entrada i la plaça de la Llibertat es recuperarà. Els cotxes podran circular per la part superior de la plaça per anar cap al carrer Gaudí, com fins ara. No podran fer-ho, però, per anar cap a l'avinguda de Prat de la Riba.\nAquesta ruta la faran baixant entre la plaça de la Llibertat i l'entrada a peu al pàrquing. Al final d'aquest carril es podrà circular cap a l'esquerra, per la part inferior de la plaça. Si es gira a l'esquerra, el carril inferior connectarà amb l'avinguda de Prat de la Riba.


Notodofilmfest - Temporada alta - Festival de teatre\nPremi Temporada Alta: cine y escena\nTemporada Alta i el festival de cinema internacional JamesonNotodofilmfest han renovat l'acord de col·laboració per a convocar el premi Temporada Alta: cine y escena, un guardó que premiarà peces que explorin el diàleg entre el cinema i les arts escèniques.\nEl guardó de Temporada Alta i el JamesonNotodofilmfest, vol facilitar l'accés de nous talents del panorama audiovisual. Es valorarà la capacitat de la peça guanyadora d'aportar punts de trobada entre aquestes dues disciplines i que el director – creador hi tingui un vincle reconeixible.\nTemporada Alta, que des de fa algunes edicions inclou un cicle de cinema dins el Festival, amb pre-estrenes al cinema Truffaut de Girona, fa dos anys que aposta per explorar nous camins de diàleg entre l’audiovisual i les arts escèniques a partir del projecte The One Project, impulsat pel Festival de Tardor de Catalunya i la productora Nanouk Films.\nEn el marc de l’edició 2018 de Temporada Alta es proclamarà el projecte guanyador d'entre els 5 finalistes. A l’edició de l’any vinent del Festival es projectaran els projectes finalistes i la proposta guanyadora, que rebrà una dotació econòmica de 1.500 €. El termini de presentació dels originals s'acaba el 6 de febrer del 2018.\nJamesonNotodofilmfest neix l’any 2001 amb la vocació de donar suport i fer de connector per als joves creadors audiovisuals a través d’un nou mitjà, internet, trencant així amb les barreres de producció i distribució de pel·lícules.\nAquí podràs trobar més informació


La segona edició del Festival Ull Nu duplica la dotació dels premis arribant als 7.000 euros - FÒRUM.ad\nLa segona edició del Festival Ull Nu duplica la dotació dels premis arribant als 7.000 euros\nEl 06/05/13 15:15\nEl Festival Audiovisual de Joves Creadors dels Pirineus, Ull Nu, ha obert aquest dilluns la convocatòria per presentar-se a la segona edició, que tindrà lloc el 8 i 9 de novembre. Les novetats d’enguany són l’increment de la dotació econòmica dels premis, que es dupliquen arribant als 7.000 euros; la nova categoria d’animació, que se suma a les de ficció, documental, videoart, publicitat, esports, menors de 18 anys i videoclip; i el premi especial atorgat per Andorra Sostenible a l’obra que s’adapti més als criteris de sostenibilitat. El col·lectiu Ull Nu, que en un primer moment havia concebut el festival amb una periodicitat bianual, ha optat per celebrar-lo anualment vist l’èxit de l’edició de l’any passat. Així mateix, tenint en compte que es vol millorar la comunicació de l’esdeveniment, sobretot a la banda francesa dels Pirineus, s’han mostrat convençuts que rebran moltes més obres que les 60 que es van\nEl col·lectiu Ull Nu i el Comú d’Andorra la Vella han presentat aquest dilluns la segona edició del Festival Audiovisual de Joves Creadors dels Pirineus, adreçat a creadors tant professionals com no professionals de menys de 35 anys nascuts o que resideixin a qualsevol de les regions dels Pirineus: Osca, Navarra, Guipúscoa, Lleida, Girona, Pirineus Orientals, Pirineus Atlàntics, Alts Pirineus, Alta Garona, Arieja i Andorra.\nLa principal novetat d’enguany és l’increment de les dotacions dels premis, que passen de 500 a 800 euros, excepte la categoria de menors de 18 anys, que passa de 300 a 500 euros. També s’atorgarà el Premi del públic Universitat d’Andorra, obsequiant un espectador amb una obra d’art d’un artista andorrà, i Andorra Sostenible atorgarà un premi especial que consistirà en material audiovisual també valorat en 800 euros.\nD’altra banda, es crea la nova categoria d’Animació, que serà atorgada per Ordino Studios, i es divideixen la categoria de Videoclip (atorgada pel Fòrum Nacional de la Joventut) de la de Publicitat, encara pendent de dotador. Aquestes categories s’afegeixen a les ja existents de Ficció, atorgada per la Comissió Nacional d’Andorra per la Unesco, Documental, dotada pel Consell General, Videoart, dotada pel Ministeri de Cultura, Esportiva, atorgada per la família Viladomat en homenatge a Albert Viladomat, i Menors de 18 anys, dotada pel Carnet Jove Andorra.\nEls membres del col·lectiu Ull Nu, Alfons Casal i Sthepanie Ruano, s’han mostrat convençuts que enguany es podrà incrementar el nombre d’obres, ja que han apostat molt més per la comunicació de l’esdeveniment, sobretot a la banda francesa, i han obert la convocatòria un mes abans, cosa que els permet arribar a més escoles audiovisuals.\nDe la seva banda, el conseller de Joventut, Esports i Noves Tecnologies del Comú d’Andorra la Vella, Marc Pons, ha destacat que l’èxit de la primera edició ha permès consolidar el projecte, que s’ha convertit en un punt de trobada per a professionals del sector i un lloc de creació de sinergies entre els creadors.\nNotícia Anterior: La Cambra proposa que es puguin crear societats limitades simplificades amb capital a partir d’1 euro\nSegüent Notícia: Obertes les preinscripcions del Programa de Qualificació Professional Inicial a la Seu


Caixa Vi Rosat (6 ampolles, enviament no inclòs) | Bodegas Alsinac Caixa Vi Rosat (6 ampolles, enviament no inclòs) | Bodegas Alsinac\nInici / Vi / Caixa Vi Rosat (6 ampolles, enviament no inclòs)\nSala Casanovas Rosat és un vi novell amb denominació d'origen Catalunya, que surt de la fermentació del most flor provinent de raïms del Penedès i la Terra Alta.\nEs tracta d'un vi lleuger, de 12,5º, sec i amb un marcat aroma de fruites vermelles, com ara la maduixa i la cirera.\nSi voleu demanar més de quatre caixes contacti directament amb nosaltres per optimitzar les despeses d'enviament.\nquantitat de Caixa Vi Rosat (6 ampolles, enviament no inclòs)\nSKU: SCRoV6 Categoria: Vi Product ID: 8018\nNota de tast: Sala Casanovas Rosat exhibeix un accentuat to vermell cirera. Al paladar, l’alta proporció de merlot li dóna un bouquet suau i delicat. A més, la garnatxa li afegeix la força necessària per aconseguir un vi amb caràcter.\nMaridatgje: Aquest vi és ideal per aperitius i entrants, com ara cremes i pastes. En plats principals, combina bé tant amb peix blau com amb carns suaus.\nTemperatura de servei: Per gaudir d’aquest vi de manera òptima, ha de servir-se a 7ºC.\nSigueu els primers a ressenyar “Caixa Vi Rosat (6 ampolles, enviament no inclòs)” Cancel·la les respostes


Hamàs i Fatah segellen la reconciliació després de 7 anys de fractura palestina\nEs comprometen a formar un govern d'unitat nacional i convocar eleccions abans de sis mesos\nREUTERS Jerusalem 23/04/2014 20:30\n651x366 L'acord entre Hamàs i Fatah s'ha anunciat a Gaza. MOHAMED SABER / REUTERS L'acord entre Hamàs i Fatah s'ha anunciat a Gaza. MOHAMED SABER / REUTERS\nHamàs i Al-Fatah, les dues principals faccions palestines, han signat aquest dimecres un acord per formar un govern d'unitat nacional i convocar eleccions a l'Autoritat Palestina. L'acord posa fi a set anys d'hostilitats interpalestines i ha de suposar la formació d'un govern en un termini de cinc setmanes i la celebració de les eleccions dins de sis mesos.\n"Són bones notícies per al nostre poble: l'era de la divisió s'ha acabat", ha dit Ismail Haniyeh, el líder de Hamàs que va guanyar les eleccions de 2006, el resultat de les quals no va ser acceptat pels seus rivals de Fatah ni per la comunitat internacional. Les eleccions han de ser la sortida a la crisi de legitimitat de les institucions palestines, ja que el mandat del president palestí, Mahmud Abbas, està caducat des de 2007.\nEl govern israelià ha reaccionat criticant l'Organització per a l'Alliberament de Palestina (OAP) i ha acusat el president palestí, de "triar Hamàs elloc de la pau" i ha anul·lat una reunió prevista per aquesta nit en el marc de les estancades negociacions de pau.\nLes negociacions haurien d'haver donat algun resultat abans del 29 d'abril, data límit que el secretari d'estat nord-americà, John Kerry, va fixar per arribar a un "acord marc". Abbas ha respost més tard que el govern d'unitat "no interfereix" en els esforços per arribar a un acord de pau. El procés està en un moment crític després que Israel refusés alliberar el quart grup de presoners palestins com s'havia compromès, una decisió a la qual Mazen va respondre sol·licitant l'adhesió de l'Autoritat Palestina a 15 agències internacionals.\nUns 1.500 reclusos palestins, en vaga de fam per reclamar millores a les presons d'Israel


Dani Rovira anuncia que ha superat el càncer: "Avui és el primer dia de la meva vida"\nDani Rovira reconeix que enfrontar-se al càncer ha estat la muntanya més difícil que mai ha hagut de pujar, però assegura que la malaltia l'ha fet més fort i li ha canviat la manera de veure la vida\nRedacció 15/08/2020 - 15.09 Actualitzat 17/08/2020 - 08.02\nL'interpret ha volgut agrair el suport rebut per familia, amics i personal sanitari durant aquest mesos\nL'actor Dani Rovira ha anunciat a través de les xarxes socials que ha superat el càncer que li van diagnosticar ara fa 6 mesos. Ha publicat una fotografia al seu compte d'Instagram acompanyada d'un text en què es llegeix: "Avui és el primer dia de la resta de la meva vida. Estic curat".\nL'interpret ha volgut agrair el suport rebut per la família, els amics i el personal sanitari durant aquest mesos.\nDani Rovira reconeix que enfrontar-se al càncer ha estat la muntanya més difícil que mai ha hagut de pujar, però assegura que la malaltia l'ha fet més fort i li ha canviat la manera de veure la vida.\n"Estic enamorat de la vida. No soc millor que ningú però, estic segur que el Dani que ha arribat al cim és infinitament millor que el que fa un any vagarejava per les planes, sense importància."\nEll mateix va anunciar al mes de juliol que evolucionava favorablement del linfoma de Hodgkin després de vuit sessions de quimioteràpia i que havia de començar la radioteràpia per concloure el tractament.\nEl linfoma de Hodgkin és un subtipus de càncer que afecta glòbuls blancs crucials per al sistema immunitari.\nL'interpret que va protagonitzar pel·lícules d'èxit a la taquilla com "Ocho Apellidos Vascos" o "SuperLopez" també ha tingut un missatge de record per a Pablo Ràez, el jove que va morir precisament d'un càncer després de fer viral la seva lluita contra la malaltia.\nCinema Televisió Càncer


La Cambra de Comerç convocarà eleccions abans de finals d'any\nFoto: Departament d'Empresa\nCada vegada és més a prop el dia en què Miquel Valls, president de la Cambra de Comerç, posarà fi als seus 16 anys al capdavant de la corporació. Segons sembla, les eleccions a les Cambres tindran una data fixa als voltants de Nadal; així ho ha explicat la consellera d'Empresa, Àngels Chacón, que s'ha reunit avui per primera vegada amb els presidents de les 13 Cambres de Comerç de Catalunya per posar les bases de com s'ha de fer el procés electoral i avançar en l'elaboració de la Llei de Cambres.\nEn consell de Cambres s'ha acordat signar el decret electoral abans de Nadal, i publicar el decret el dia 7 de gener, de manera que és aleshores quan se sabrà exactament la data de les eleccions i "entenem que a principis de juny ja hi hauria d'haver constituïts tots els plens de Cambres".\nVot electrònic, pressions i sorpreses\nUna història de pressions, enrocaments i desacords. Les eleccions a la Cambra de Comerç de Barcelona han estat sovint jutjades de "transparència dubtosa". Ja l'any 2010 es van haver d'anul·lar un 80% dels vots per correu, perquè havien estat falsejats. A tot això s'hi suma la baixa participació als comicis, i el fet que la gran majoria d'empresaris amb dret a vot no saben que poden votar. A les darreres eleccions, la participació va ser inferior al 2% del cens.\nHi ha pressions diàries al Govern per evitar que es posi en marxa el vot electrònic"\nÉs per aquest motiu que enguany, un dels mecanismes que es vol impulsar des del Govern per augmentar la participació és el vot electrònic, quelcom que porta una llarga cua de debats i estira i arronses entre els diversos organitzadors. Amb tot, la consellera d'Empresa té clar que el vot electrònic és el seu objectiu i no té intenció de fer-se enrere, tot i que està impugnat i pendent de resolució pel TSJC.\nI és que d'una banda, la idea del vot electrònic no agrada a tothom. La impugnació d'aquest endarrereix encara més la convocatòria oficial dels comicis, si bé el TSJC té ara fins aquest divendres per donar una resposta sobre si frena el procés electoral -en cas que s'admetés a tràmit la suspensió com a mesura cautelar- o si es pot continuar. "Respectarem el que digui el jutge, i entenem que no hi hauria cap motiu per aturar el procés electoral".\nLes pressions no són menors; cosa molt de canviar una manera de fer tan imposada"\nFonts del Govern asseguren, però, que "hi ha pressions diàries al Govern per evitar que es posi en marxa el vot electrònic, perquè hi ha gent de dins que no vol que es canviï la manera de funcionar". "Les pressions no són menors perquè costa molt de canviar una manera de fer tan imposada", asseguren les fonts a El Nacional.\nAmb tot, "d'entrada no contemplem el vot per correu, però hem d'esperar a veure què diu el jutge", explica Chacón. "En tot cas, entenem que encara que s'hagi d'afegir el vot per correu, això no ha d'implicar que desaparegui el vot electrònic".\nNo es descarta un cinquè candidat"\nEl que també canvia aquesta vegada és la gran quantitat de candidats a rellevar Valls. Sabuts, n'hi ha quatre: Enric Crous (Cacaolat), José María Torres (Numintec), Ramon Masià i Carles Tusquets (Mediolanum) tot i que no es descarta que hi pugui haver encara una cinquena candidatura, segons apunten fonts de El Nacional.\nL'embolic electoral a la Cambra de Comerç de Barcelona està sent un procés llarg i complicat d'entendre. L'actual president, Miquel Valls, hauria d'haver deixat el càrrec ja fa més de quatre anys, però les circumstàncies polítiques i institucionals han portat a allargar la seva legislatura. Però el temps s'esgota.\nD'entrada, la data límit per tenir els plens convocats és el 31 de març, una data prorrogable uns mesos, però no massa més. Si tot va bé, "al maig hi hauria les eleccions i a principis de juny ja hi hauria d'haver constituïts tots els plens de Cambres".\nAmb tot, és sabut arreu que aquest procés electoral ha portat tensions entre Cambra i Govern. El nomenament del proper president de la Fira de Barcelona, que depèn del consens entre Cambra, Generalitat i Ajuntament, va ser també un serial de migdia amb diversos capítols, que ha acabat amb el consens sota el nom de Pau Relat per rellevar Josep Lluís Bonet.\nL'últim capítol, però, va ser divendres passat, quan el consell d'administració de la Fira va deixar plantat a Valls en la reunió en què havia de presentar la proposta de Pau Relat. Tot i que va tot lligat, el tema de la Fira donaria per una pel·lícula a part. Com ha dit Valls avui -apel·lant a la reunió convocada pel dia 14 de desembre amb el consell general de la Fira, "el dia 14 se sabrà tot".\nCambra de Comerç Enric Crous presenta la seva candidatura per presidir la Cambra de Comerç Barcelona El Nacional


Desarticulat el grup criminal que va entrar a robar a la botiga Apple de Manresa - Regió7 :: El Diari de la Catalunya Central\nEs van recuperar 182 telèfons mòbils, quasi tots d'alta gamma i més de cinc ordinadors que provenien del robatori\n14.06.2019 | 09:03\nEntren a robar a CentreGràfic, la botiga Apple de Manresa, amb un allunatge\nEls Mossos d'Esquadra han desarticulat un grup criminal especialitzat en els robatoris per encastament en establiments comercials després de detenir cinc homes d'entre 31 i 40 anys i de nacionalitat romanesa, com a presumptes autors dels robatoris. Aquest grup és el que el passat 30 de maig va entrar a robar a CentreGràfic, la botiga Apple de Manresa, amb un allunatge. Es van emportar 182 telèfons mòbils d'alta gamma i més de cinc ordinadors.\nLa investigació va començar el 29 de maig després d'un robatori a un concessionari de cotxes de Gurb (Osona). Els lladres es van endur dos vehicles d'alta gamma exposats a l'establiment. Les primeres investigacions van situar la policia a Mollerussa i Tàrrega, d'on 'havien recuperat diversos vehicles sostrets i es van rastrejar diverses localitats de la zona. Finalment, els investigadors van fer un operatiu policial a Vilanova de Bellpuig i en l'escorcoll, es va intervenir el cotxe sostret a Gurb, fins a 182 telèfons d'alta gamma i cinc ordinadors.\nL'operatiu policial va tenir lloc el 5 de juny i durant l'escorcoll es van poder intervenir el cotxe d'alta gamma sostret del concessionari de Gurb i es van recuperar 182 telèfons mòbils, quasi tots d'alta gamma i més de cinc ordinadors de la mateixa marca que provenien d'un robatori de Manresa.\nEls Mossos atribueixen quatre robatoris als detinguts, el del concessionari de Gurb i de tres establiments de telefonia a Manresa, Tarragona i Martorell, tots pel mètode de l'encastament. L'endemà del dispositiu policial, els agents van recuperar el segon vehicle sostret.\nEls detinguts van passar a disposició judicial el 7 de juny i el jutge va decretar presó per a quatre d'ells. El cinquè va sortir amb llibertat amb càrrecs.


Gent molt normal - Diari de Girona\nGent molt normal\njoan ferrer 25.07.2009 | 02:00\nLa Festa Major de Santa Anna de Blanes va començar d'una manera diferent. Des de la regidoria de Fires i Festes es va programar un concert de La Oreja de Van Gogh, una proposta que el PDB ja preveia en el seu programa electoral, conjuntament amb la instal·lació d'un escenari retràctil a Sa Palomera.\nD'entrada, cal dir que el concert va ser tot un èxit de públic, tot i que no es va poder fer en el lloc previst inicialment, perquè la sorra de s'Abanell no acaba d'arribar. No entraré en el tema econòmic llargament debatut pels polítics, un debat que tindrà continuïtat en el proper ple. En tot cas, s'han de valorar totes les despeses, però també d'altres aspectes com el volum de negoci que el concert va generar al llarg de tot el dia i la promoció del nom de Blanes que s'ha fet en oferir un concert d'aquesta envergadura amb entrada gratuïta... L'acord polític, però, segur que no hi serà.\nEl que voldria destacar, en tot cas, és el comportament dels cinc membres del grup. El concert era a les deu de la nit i arribaven a Blanes després de fer per carretera el trajecte entre Sant Sebastià i Blanes. La regidoria de Fires i Festes havia programat una roda de premsa que va protagonitzar tot el grup sense pujar a l'habitació de l'hotel.\nPodien haver-se excusat en el cansament i enviar un representant. No, van comparèixer tots cinc i van contestar totes les preguntes. Després, van signar autògrafs i es van fotografiar amb els convidats a l'acte. La Oreja de Van Gogh farà aquest any 90 concerts. De moment, però, afortunadament, no els han pujat els fums al cap. Massa vegades les estrelles mediàtiques, que depenen de la gent que els escolta o els segueix, passen absolutament de tot i viuen aïllats del món que els rodeja. Parlo de cantants, artistes, futbolistes... La Oreja, almenys escolta i es deixa sentir.\nDel concert, hauria estat molt bé que una pantalla gegant hagués fet arribar el que passava a l'escenari al públic que no tenia una bona visió. Tampoc quedava massa bé que mentre cantava La Sonrisa de Julia, els firaires encara fessin sonar els seus equips de música. En tot cas, l'acte va satisfer a gent de totes les edats perquè, cal destacar-lo, entre el públic hi havia des d'infants a persones de la tercera edat, i això no és gens habitual.


Saura retreu la manca de plans de protecció civil d'alguns municipis afectats pel temporal\nEl conseller d'Interior, Joan Saura, està satisfet en termes globals de la resposta que la Generalitat ha donat davant el temporal, tot i admetre que "tot és millorable". En aquest sentit, ha retret a diversos municipis afectats que no tinguin plans de protecció civil per fer front a aquestes situacions i els ha instat a redactar-lo o, en cas de tenir-ne, a millorar-los. Des de CiU, Artur Mas ha acusat Saura de voler-se "treure les puces de sobre" i de no fer "costat als ajuntaments" en moments de dificultats. Mas, que ha estat de visita a Blanes, creu que els efectes del temporal haurien estat menors si la Generalitat no tingués "paralitzades" algunes obres a Girona.\n30/12/2008 - 10.30 Actualitzat 31/12/2008 - 10.08\nEl president de la Generalitat, José Montilla; el vicepresident, Josep-Lluís Carod-Rovira; el conseller d'Interior, Joan Saura, i el de Política Territorial i Obres Públiques, Joaquim Nadal, s'han reunit per valorar els danys causats pel temporal dels darrers dies. Tot i no poder quantificar econòmicament els danys, sí que han acordat una línia d'ajuts per als municipis afectats.\nEl govern, en paraules de Saura, ha actuat satisfactòriament durant el temporal de neu, pluja i vent dels darrers dies, però també ha instat els ajuntaments a tenir redactats plans de protecció civil i a millorar els que ja tenen per evitar la quantitat de destrosses que ha generat. Tant Saura com Nadal han recordat que el govern va informar de la situació que s'acostava tant als mitjans de comunicació com als ajuntaments i a la Policia perquè prenguessin les mesures oportunes.\nLes puces, fora\nCiU creu que la Generalitat s'està traient "les puces de sobre" i no vol assumir la seva part de responsabilitat en les conseqüències del temporal. Segons el líder de la formació, Artur Mas, el que hauria de fer el govern és "estar al costat dels ajuntaments" i no intentar "traslladar la culpa als altres". Mas ha afegit que la Generalitat hauria de fer-se responsable de les obres que encara estan pendents de realitzar al litoral català. Segons el líder de CiU, si no estiguessin "paralitzades", els efectes del temporal haurien estat inferiors.\nEl passeig de l'Escala, 5 milions d'euros\nMalgrat que la Generalitat no ha quantificat els danys econòmics del temporal, sí que ha dit que reparar el passeig marítim de l'Escala podria costar 5 milions d'euros. L'Ajuntament d'aquesta localitat està convençut que amb aquesta quantitat de diners no n'hi ha ni per començar. Segons l'alcalde, Estanis Puig, el passeig està bombat per sota i ple d'esquerdes i fissures, de manera que caldrà fer-lo tot de nou.


Petite Maisonette Bath Regne Unit - Ofertes d'hotels amb els MILLORS DESCOMPTES EN LÍNIA\n10 Beauford Square, Bath Centre, Bath, Regne Unit, BA1 1HJ - Veure al mapa\n"A wonderful welcome, a BEAUTIFUL place , and an ideal locati..."\nMés informació sobre Petite Maisonette\nPetite Maisonette, ubicat a Centre de Bath, Bath, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Petite Maisonette, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Bath, el Petite Maisonette és el lloc perfecte per una estimulant i emocionant escapada.\nTots els tipus de viatgers (49) Parelles (16) Viatgers en solitari (3) Famílies amb infants petits (1) Famílies amb infants grans (8) Grups (20)


Necessites fer una transferència i que el teu diners arribi al moment *?\nGràcies a Bankia Fàcil, el teu diners arriba en el moment.\nPots fer-ho per qualsevol canal: oficina, app i Bankia Online i fins a un màxim de 15.000 €.\nGratis si tens la nòmina o la pensió domiciliada a Bankia.\nVeure fullet de la promoció (PDF, 469 MB)\nNomés has de seleccionar “Transferència immediata”\nS'abonarà instantàniament al beneficiari.\n* Transferències nacionals en euros, màxim 15.000 € per operació. Comissió gratuïta per a clients amb nòmina ≥ 450 € i pensió i desocupació ≥ 200 €. Resta de clients: comissió per operació en app i Bankia en línia 0,15% (mínim 1,70 €) i en oficines 0,35% per operació (mínim 3,70 €).


Projectes Solidaris per a associacions d'Andorra | Areafdesign\nVolem aconseguir que cadascun de nosaltres, de la població andorrana, conegui de bona mà l’esforç i el gran treball que fan aquestes associacions i d’aquesta manera puguin donar per la causa que més els motiva.\nImpulsem Àrea Solidaria perquè estem convençuts que la solidaritat és cosa de tots.\nNo volíem ser menys ni quedar-nos endarrere i començar un nou projecte en el qual poguéssim aportar el nostre granet de sorra a les associacions del nostre país, i que la població, conegui de bona mà l’esforç i el gran treball que fan aquestes associacions i d’aquesta manera puguin donar per la causa que més els motiva.\nL’objectiu del projecte es incentivar la recaptació de fons i visites a les pàgines del nostre col·laborador i promoure la consciència social solidària dins i fora de l’àmbit d’Areafdesing.\nCondicions del projecte Àrea Solidaria:\nS’oferirà automàticament un descompte del 5% a qualsevol donant, particular o empresa, que realitzi una aportació econòmica a qualsevol de les associacions col·laboradores, per al seu ús en la contractació de serveis web a Areafdesing.\nEns comprometem a donar l’1% de la factura del servei contractat a aquella associació que el client hagi fet el seu donatiu al tancament del servei amb el client/donant.\nDisposarem en les nostres oficines guardioles caritatives, proporcionades per les associacions col·laboratives i instarem a tota persona que entri a les nostres instal·lacions a què faci un donatiu.\nDivulgarem i promocionarem el projecte i la feina de les associacions col·laboradores mitjançant canals com les nostres xarxes socials i el nostre butlletí informatiu.\nUNICEF promou la vigència dels drets de la infància i incideix en el desenvolupament de legislacions i pràctiques que en garanteixin la protecció davant els canvis socials i econòmics, a més de recaptar fons per finançar els programes que duu a terme arreu del món.\nA Andorra, treballem perquè la societat conegui els problemes que afecten als infants, per promoure el coneixement dels seus drets i de la Convenció, i perquè els mateixos infants, adolescents i joves els coneguin i els puguin combatre.\nRepública Centreafricana: Suport al programa de reintegració comunitària per a infants prèviament associats a grups armats a la República Centreafricana.\nCongo: Millora de l’estatus social de les poblacions autòctones a Lékoumou.\nBhutan: Educació inclusiva de qualitat per als infants amb discapacitat\nUNICEF en emergències: Els infants són els més vulnerables en situacions d’emergència.\nASSANDCA treballa en tres eixos: l’atenció als afectats, la divulgació de la malaltia i la promoció del voluntariat. Gran part de les iniciatives que es porten a terme al llarg de l’any serveixen per finançar projectes de l’Associació, projectes que ens permeten tirar endavant accions bàsiques per a la millora de la qualitat de vida dels malalts de càncer i dels seus familiars, una de les nostres principals missions.\nAssessorament i ajut en tots els tràmits que hagis de fer.\nViatges solidaris, tants viatges com facin falta sense cap tipus de limitació.\nActivitat física solidària, l’exercici com un tractament més.\nPrograma d’allotjament, es cerca pis en cas de rebre tractament fora.\nAssistència mèdica permanent a domicili les 24 hores.\nEs proporciona el Coixí del Cor, millorant el teu benestar.\nServei de tatuatge de l’aureòla i el mugró, contribuint així a la recuperació de l’autoestima.\nAltres serveis, acompanyament per part dels voluntaris.\nBOMOSA treballa per impulsar projectes filantròpics i de Social Business que fomenten valors socials, culturals, medi ambientals, educatius, esportius i aquells relacionats amb la protecció d’animals; que ajudin a la gent que viu i treballa a Andorra i en el seu entorn. Per fer-ho, comptem amb la col·laboració de persones que se senten identificades amb aquests projectes.\nBanc d’aliments per mascotes\nAccessoris per als animals\nAMMA és una associació sense ànim de lucre formada per persones afectades, families i voluntaris. Neix amb la finalitat de contribuir en la divulgació i coneixement de les malalties minoritàries, defensar els drets de les persones afectades, orientar i ajudar a les famílies, etc.\nSon, alhora, una assocació que contribueix a l’assoliment dels objectius de desenvolupament sostenible amb les nostres accions (ODS).\nEl seu logo representa les fulles de l’arbre japonès Ginkgo. Aquest arbre és conegut com a portador d’esperança, símbol de la vida i renovació. Les fulles tenen els colors d’Andorra i alhora, representen els colors primaris que donen vida a la resta de colors. La fulla groga del mig representa l’or que repara. Com la cultura kintsugi japonesa, l’art de fer fort i bonic allò que és fràgil. Quan alguna cosa ha patit un dany i té una història, es torna més bell.\nVols formar part d’aquesta iniciativa?\nEts una Organització no Governamental sense ànim de lucre?\nT’interessa que areafdesign sigui el vostre col·laborador? Vols formar part d’aquest projecte?


Inici > Arxiu d'etiquetes: Rosa dels Vents (pàgina 4)\nFamílies, com que segurament ja us ronden pel cap les vacances d’estiu… hem obert les reserves perquè les pugueu passar en família! Ja teniu disponible a la web tota la nostra oferta per a l’estiu 2016! Sigueu d’interior o de costa, tenim els indrets més bonics de la nostra terra disponibles per les vostres vacances: la Costa Brava, al Pirineu, ...\tLlegir més »\n21/03/2016\tDeixa un comentari\n‘Futbolerus’, tornat el campus professional de tecnificació de futbol a Rosa dels Vents! Dirigit per l’Acadèmia de Futbol professional d’elit Talent Sport, hi aprendràs tots els secrets per millorar el joc, i hi passaràs uns dies increïbles com un autèntic professional! L’estada consta de 8 o 15 dies amb l’objectiu de desenvolupar i perfeccionar el joc tècnic i tàctic dels jugadors, amb ...\tLlegir més »\n18/01/2016\tDeixa un comentari\nVoleu ser protagonistes de l’aventura més romàntica de Rosa dels Vents? Apassionats per la naturalesa, tenim per aquest Sant Valentí uns plans increïbles per a fer amb parella o amb tota la família! Podreu gaudir d’una estada al Castell de Fluvià des de 23€ per persona i nit amb activitats, allotjament i pensió completa inclòsen un cap de setmana d’ensomni. on ...\tLlegir més »\nPàgina 4 de 8« Primera...«23456\t»\t...Última »


The Daily Avalanche: Condemnats a divertir-se\nÁlex de la Iglesia és un dels directors espanyols més personals i reconeixibles, sovint atractius, encara que en rares ocasions obtingui una obra del tot satisfactòria. La seva recent «Mi gran noche» parteix d’una excel·lent idea de guió: centrar tota la pel·lícula en la gravació d’un programa televisiu especial de cap d’any, un programa d’aquells que s’enregistren dos mesos abans de la data i on el públic, captiu durant hores interminables, ha de fingir que s’ho passa d’allò més bé. El film comença massa fort (un defecte habitual del director) amb un devessall de conflictes, alguns dels quals es podrien haver guardat per més endavant, com és el dels manifestants contra l’E.R.O de la cadena televisiva i la batalla campal amb la policia. Després d’aquesta intensitat inicial, costa que el nivell es mantingui durant la resta del metratge.\nLa qualitat de la producció és notable —de la Iglesia és sempre generós en el pressupost que esmerça—, hi ha alguns personatges ben dissenyats i situacions gracioses, de manera que la pel·lícula es contempla amb més glòria que pena; al cap i a la fi, les pretensions de «Mi gran noche» no van més enllà de l’entreteniment escapista. Malauradament, el guió que firmen de la Iglesia i el seu còmplice habitual Jorge Guerricaecheverría pateix d’un desenvolupament indolent i descurat, com si un cop plantejats els diferents fils de la trama els hagués fet mandra rematar-los. Per això a la segona part abunden moments inexplicables i la conclusió és un pueril embolica-que-fa-fort digne d’un foc de camp.\nAl nombrós elenc, un dels més nodrits en la carrera del director, hi ha una mica de tot, encara que res pitjor que l’indefugible Santiago Segura. M’han agradat força Terele Pávez i sobretot Pepón Nieto, l’únic que disposa d’un personatge amb motivacions humanes. Carmen Machi clava totes les seves frases amb precisió de mestra i Mario Casas demostra que no és només una cara bonica i que sap riure’s d’ell mateix. En quant a Raphael, que fa el paper d’un «alter ego» seu que es diu Alphonso, no està ni bé ni malament, perquè el veterà cantant fa dècades que habita a una galàxia paral·lela més enllà de la moral i del bon gust. Cal aplaudir la seva convicció i la seva capacitat per l’autoparòdia.\n«Mi gran noche» no és, per descomptat, una bona pel·lícula. Segons com t’agafi et pot semblar o bé una frivolitat distreta, o bé una perfecta collonada. Agrairia que Álex de la Iglesia s’hi esforcés una mica més: trobo a faltar el nivell de «La comunidad» o «El día de la bestia».\nFRANCESC PUIGCARBÓ 1 de novembre de 2015, a les 14:04\nvaig anar a veure-la a contracor amb la Nuri, però m'ho vaig passar bé, no ñes ni bona ni dolenta, simp,ement està rou be i constantment passen coses. Estic amb tu amb Pepon Nieto, Terele Pavez, Machi i el mateix Raphael juntament amb Mario Casas són de lo milloret de la pel·lícula, una pel·lícula que amb un guió més afinat i treballat, podria haver estat encara millor.\nAllau 1 de novembre de 2015, a les 19:55\nTens tota la raó, Francesc, que és una pel·lícula on sempre passen coses.\nRoselles 2 de novembre de 2015, a les 12:39\nTinc moltes ganes de veure-la. És un director que, tot i alguna peli decebedora, em sol agradar per la seva mala llet i humor negre. Apart de La comunidad i El dia de la bestia, hi ha altres que un cop trobat el punt, són molt aconseguides. Muertos de risa, Crimen ferpecto o Balada triste de trompeta crec que són molt acceptables. Alguna no deixa de ser un divertimento, una peli secundaria, però que dóna gust de veure de tant en tant.\nAllau 2 de novembre de 2015, a les 13:54\nRoselles, pel que dius crec que t'ho passaràs bé sense que sigui res de l'altre món.\nAllau 3 de novembre de 2015, a les 0:10\nI Balada Triste de Trompeta té per a mi una dosi perfecta de mala llet.


1.013: Número de Desempat a la Preinscripció 2022-23\n1.013, el número de desempat a la Preinscripció escolar 2022-23\nEl sorteig pel desempat a la preinscripció escolar 2022-23 ja té resultat i és el número 1.013, que ordenarà les llistes\nBarcelona. Dilluns, 9 de maig de 2022. 11:33\nActualitzat: Dilluns, 9 de maig de 2022. 11:33\nEl 1.013 ha estat el número de desempat a la preinscripció escolar 2022-23, amb què s'ordenaran a partir d'ara les llistes per aconseguir les places als centres amb estudiants empatats en punts. El sorteig, que ha començat aquest matí a les 11 hores, ha donat com a resultat aquest número. Ara només quedarà formalitzar la matrícula al centre que ens quedarà finalment assignat quan les llistes s'ordenin en funció dels resultats de l'esperat sorteig. Es tracta de l'últim pas abans de quedar-nos tranquils amb un dels tràmits més estressants com a pares i mares.\nNúmero guanyador del sorteig de desempat de la preinscripció escolar 2022-23\nTot el procés començava el passat 7 de març, quan es va obrir el termini de preinscripció escolar per al curs 2022-23 per educació infantil i primària, donant pas el 9 de març al de l'ESO. Va ser en aquest punt quan es va assignar de forma automàtica i aleatòria un número a cada nen o nena que s'inscrivia, una xifra personal i intransferible. En ciutats com Barcelona, on és ben comú que hi hagi més demanda que places a molts dels centres, hi ha famílies que havien quedat empatades en punts.\nAquí rau la clau d'aquest sorteig, que amb el número 1.013 podrà ordenar les llistes de peticions de forma definitiva i atorgar les places corresponents a cada alumne i alumna. Així doncs, s'inicia l'última etapa del procediment, donant pas a la matrícula formal, que es podrà fer des del 21 de juny fins al 29 de juny. Aquest últim tràmit ja es pot fer directament amb el centre escolar que se'ns hagi assignat i és essencial presentar una còpia del carnet de vacunacions de l'alumne o l'alumna.\nÚltim pas per formalitzar la matrícula\nEn cas de no tenir-ne, s'ha d'aportar un certificat mèdic oficial o el carnet de salut de l'infant en el qual figurin les dosis de les vacunes rebudes amb les dates corresponents. I si el nen o nena no ha estat vacunat per indicació mèdica o per altres circumstàncies, cal aportar un certificat mèdic oficial justificatiu. També es recomana contactar amb el centre per saber si haurem d'aportar alguna altra documentació o informació que necessitin per a la seva gestió interna. I un cop fet això, ja podrem gaudir d'unes bones vacances, ja que haurem completat el procés d'escolarització dels nostres fills i filles.\nAra només caldrà pensar en on anirem a passar l'estiu o començarem a gestionar la possibilitat d'inscriure els petits de la casa en unes bones colònies. Fa poc us donàvem uns consells per escollir els millors casals o campaments d'estiu per als vostres fills i filles, així com una guia per inscriure'ls al programa L'estiu és teu!, de la Generalitat.


Cal·ligrafia i lettering amb Oriol Miró\nProfessorat: Oriol Miró\nPreu: 70,00 € (en fase d'aprovació de preu públic)\nDates i horari: 12, 13 i 14 de juny de 2017. De 10 a 14 h\nLa matrícula està oberta a qualsevol persona que vulgui aprofundir en els continguts d'aquest curs i no es necessiten coneixements previs.\nDia 1 / Gòtiques a ploma metàl·lica\nDia 2 / Majúscula Neuland amb canya\nDia 3 / Pinzell tipus brush lettering\nOriol Miró és un barceloní que es dedica a la Cal·ligrafia des de l’any 1994. Estima les lletres i els llibres, les tintes, els papers, les teles i els pergamins, els pinzells i qualsevol tipus de ploma. Busca comprendre la lletra, reproduir les seves formes històriques i mètodes tradicionals, i poder explorar noves eines i formes a partir de les primeres.\nL'escola facilitarà el material, de totes maneres, l'alumnat pot portar material propi relacionat amb la cal·ligrafia o pinzells per a lettering. Les canyes les facilitarà el propi professor i les tintes necessàries també les aportarà l'escola.


12.11.2019 | 00:46\nAdeu a la botigueta\nSi sobre el 2009 donàvem la benvinguda a la Botigueta del Trueta, ara amb tristesa li diem adeu, no sé de qui ha estat la decisió però per als que el Trueta és una mica casa nostra, els canvis que fa ens alegren. Per exemple, els nous serveis d'urgències, que per sort no conec, o la UCI, que fa més temps que hi és, o altres departaments.\nAquella botigueta feia un gran servei: anaves a l'hospital i tenies el recurs. En comptes de flors, que a les habitacions, excepte de nadons, són un inconvenient, sempre hi havia un detallet. Però el principal era trobar-hi la Clareta. Primer va estar a telefonia amb les cabines, llavors amb els mòbils la cosa va canviar: podies fer alguna trucada puntual. I després va venir la botigueta, on hi havia un bon servei que, a més, sols de veure't, si podia et saludava i, si no tenia feina crec que era de donar els bons dies i les bones tardes. Ella compartia feina amb una altra noia però no la coneixia.\nQuan me n'he assabentat, el primer que he fet és preguntar si era veritat a la centraleta.\nEm sap greu perquè la Clara la portava i recollia el seu pare, ja que no pot conduir i el seu pare fa poc ens va deixar.\nSé que no es quedarà sense feina però el Trueta era també casa seva. Ha conegut infinitat de gent de la casa, des de zeladors, netejadores, auxiliars i metges. Penso que li han ofert el Santa Caterina: allà hi ha botigueta. El que no sé és si han pensat el que significava per ella el Trueta; era com a casa seva.\nClareta, no sé on et trobaré, però vull que sàpigues que per mi has estat una persona molt servicial i sempre intentaves ajudar la gent. El Trueta ha perdut quelcom més que la botigueta, ha perdut la Clareta i el seu bon servei.\nEns trobarem, no ho dubtis. Gràcies per tot.\nA l'ICO hi ha àngels\nCarme Costa Banach Blanes\nEl passat 20 d'octubre el meu marit ens va deixar; després d'un any i mig de lluita, finalment la malaltia va guanyar.\nEn Manel s'acabava de jubilar, tenia molts plans, res agosarats, però evidentment tot es va troncar amb el diagnòstic. De cop, i sense demanar permís, una nova realitat es va apoderar de les nostres vides. El dia a dia el marcava una agenda mèdica, un estat físic, un estat anímic... No estic explicant res nou, molts dels que esteu llegint aquestes paraules ja sabeu del que parlo, però vull deixar de manifest, d'alguna manera, que suportar aquest esclafit a la meva vida no hagués estat possible sense el suport de l'equip de l'ICO de l'Hospital Universitari Dr. Josep Trueta de Girona.\nTot el respecte i agraïment al seu servei, atenció, afecte... a la seva paciència, constància, vocació.\nPels que heu tingut la sort de no viure aquesta experiència, no puc expressar en paraules com aquestes persones fan possible que no llancis la tovallola, i si algun dia heu d'estar a les seves mans no patiu, són àngels...\nA tot el personal, metges, infermeres, auxiliars, zeladors, administració, etc., que han acompanyat el Manel en la lluita contra el maleït bitxo del càncer, MIL GRÀCIES, i desitjo de tot cor que se us doti de més recursos per poder seguir amb la vostra gran tasca, perquè com a persones ja sou GRANS.


"La unitat estratègica ja existeix i es basa en la reculada"\nper Àstrid Bierge 27 de juny de 2019 21:39\nEl fet que JxCat i ERC sumin més de quaranta pactes municipals amb el PSC, que els convergents estiguin negociant amb ells per la Diputació de Barcelona i que els republicans es plantegin afavorir la investidura de Sánchez, demostra fins a quin punt els dirigents del Procés tenen pensat seguir fent saltironets enrere amb el somni humit de normalitzar un neoautonomisme en el qual es puguin tornar a sentir segurs. La unitat estratègica ja existeix i es basa en la reculada. Però com que això no ho poden dir, es barallen a estiracabells per veure qui s'empesca l'excusa guanyadora.\nÉs que és de traca. Mentre abranden la indignació dels independentistes per les injustícies i els maltractes que estan rebent de l'Estat, ells van i hi pacten. I no val que es justifiquin apel·lant a les singulars dinàmiques de la política municipal. Algú que s'hagi presentat en una llista del PSC, per molt que sigui el Pepet de Can Joanet de Castefollit de la Roca, és algú que forma part d'un partit polític que lidera un estat autoritari i que vol acabar amb la nació catalana. Mira Pepet, haver muntat un nou partit.\nSi fan manetes amb el PSC és perquè, per molt que parlin d'estat d'excepció, el que volen és poder fer política com si aquí no hagués passat res. L'Elisenda Paluzie, que tot això ho sap perfectament, no se n'està sortint. En comptes de muntar una altra manifestació per demanar als partits allò que és evident que no volen complir -"Objectiu Independència"-, l'ANC hauria d'intentar de deixar en evidència la manca de compromís dels partits amb l'alliberament nacional. Suggereixo una idea: aprofitant la bona iniciativa sobre el consum energètic, es podria fer una llista de totes les relacions políticoeconòmiques que hi ha entre les institucions catalanes liderades per independentistes i les oligarquies espanyoles, és a dir Telefónica, Endesa, Indra, Cellnex, Avertis i etc. Si l'ANC fes això, si l'ANC s'atrevís a tocar tendre de veritat, potser la gent començaria a entendre que els pactes amb el PSC són només la punta de l'iceberg.


Jordi Sánchez és reelegit president de l'ANC per cinc vots de diferència - Empordà\nJordi Sánchez és reelegit president de l'ANC per cinc vots de diferència\nEl secretariat nacional desbloqueja la votació amb 40 vots a favor del fins ara president i 35 per a Liz Castro, la més votada a les eleccions\nRIPOLL | AGÈNCIES/DDG 22.05.2016 | 06:30\nEl reelegit president de l´ANC després de saber els resultats. acn\nJordi Sánchez va ser reelegit ahir president de l'Assemblea Nacional Catalana (ANC), una de les principals entitats impulsores del procés sobiranista català, en derrotar per cinc vots en la votació del secretariat l'altra aspirant, Liz Castro, que havia estat la més votada per les bases.\nEn una roda de premsa conjunta a Ripoll, on es va celebrar la reunió constituent del nou secretariat, Sánchez i Castro van destacar la importància d'evitar disputes internes, potenciar la pluralitat i mantenir la unitat a l'Assemblea, amb l'objectiu d'ajudar a crear una república catalana en un termini màxim de dos anys.\nSánchez, que ahir va necessitar una segona votació enfront de Castro per mantenir-se en el càrrec, va accedir a la presidència de l'ANC el 16 maig de l'any passat en substitució de l'actual presidenta del Parlament, Carme Forcadell, que va concórrer a les eleccions del passat 27-S com a independent a les llistes de Junts pel Sí.\nLes negociacions entre Jxsí i la CUP per a la investidura després de les eleccions del 27-S, que finalment van donar pas a l'elecció de Carles Puigdemont president de la Generalitat, van tensar una plataforma transversal com l'ANC, fins al punt que Sánchez va arribar a assegurar, davant el veto de la CUP a Artur Mas, que es penedia que l'entitat hagués demanat el vot per a les dues opcions independentistes.\nL'escriptora i traductora Liz Castro, integrada en el sector crític amb la direcció de l'ANC, va ser el passat 15 de maig la més votada per les bases de l'Assemblea, amb 4.071 sufragis, mentre que Jordi Sánchez es va quedar amb 4.005. No obstant això, els estatuts de l'ANC estableixen que és el secretariat -integrat per 77 membres- qui elegeix els seus càrrecs, de manera que, com va ocórrer ?l'any passat, quan Castro també va ser la més votada per les bases, Sánchez va ser de nou escollit president.\nEn la primera votació d'ahir, Sánchez va sumar 42 vots i Castro 33, sense arribar cap dels aspirants als 50 suports necessaris -dos terços-; davant d'això es va haver de celebrar una segona volta, en la qual el president va ser reelegit amb 40 vots a favor, mentre que l'aspirant en va sumar 35. Després de ser reelegit, Sánchez va afirmar davant la premsa que el seu objectiu ara és que el secretariat de l'ANC treballi "com un únic equip de 77 persones".\n"Tenim el deure moral de no enganyar, de no defallir les esperances que molta gent ha dipositat en nosaltres", va indicar Sánchez, que es va mostrar convençut que aquest secretariat, amb un mandat de dos anys, serà l'últim de l'ANC.\n"Hem encarat la recta final del procés, serà l'últim secretariat. Encarem la responsabilitat per dos anys. Aquests dos anys seran els que portarem el país a veure néixer la república catalana", va augurar Sánchez. Tampoc va defugir de l'autocrítica i va reconèixer que la seva voluntat és que l'ANC incorpori "veus molt més plurals" que "representin més bé" la diversitat interna de l'entitat.\n"La pluralitat en ocasions s'associa a baralles. Tots hem fet coses que no han estat encertades, però per damunt dels errors que podem reconèixer que hem comès, ara o fa temps, tenim la voluntat inequívoca de saber encarar el repte que tenim en el futur", va dir.\nDe la seva banda, Castro va assegurar que acceptava "plenament" el resultat de la votació del secretariat i va afirmar que l'ANC és una entitat assembleària que defensa el "somni" de Catalunya per aconseguir la independència i que tots els membres de l'organització "tenen alguna cosa per aportar" en el seu projecte. "Dividits no ho aconseguirem, dividits només ens barallarem. Jo sóc la primera en no voler-ho, mai, no vull", va dir. A l'ANC hi ha "més d'una opció molt bona". "Som moltes persones i tenim moltes idees", va indicar.\nEn la reunió d'ahir també es va elegir nova vicepresidenta de l'entitat Natàlia Estevez, que va ser la representant territorial més votada a la regió de Barcelona, mentre que Marcel Padrós serà el tresorer i Eulàlia Subirà, la secretària.


pisos.cat / Notícies immobiliàries a catalunya\nAnàlisi entre el preu de l’oferta i la demanda a Espanya\nMarch 24th, 2010 • Uncategorized • fer un comentari\nLa bretxa entre el preu d’oferta i la demanda d’habitatge és del 35%\nL’ habitatge més buscat a Espanya costaria al voltant de 142.500 euros, mentre que el pis model en oferta val 220.500 euros.\nLa diferència entre el preu desitjable i el preu d’oferta se situa en 78.000 euros.\nMadrid, 26 de gener de 2010.- La distància entre el preu amb el qual marquen els venedors els habitatges anunciats a pisos.com i el preu de recerca pel qual els potencials compradors desitjarien adquirir-los encara resulta considerable, la qual cosa dificulta que es creuin operacions de compravenda.\nAnàlisi entre el preu de l’oferta i la demanda a Catalunya\nMarch 24th, 2010 • Actualitat • fer un comentari\nLa bretxa entre el preu d’oferta i la demanda d’habitatge a Catalunya és del 7%\nL’ habitatge més buscat a Catalunya costaria al voltant de 217.500 euros, mentre que el pis model en oferta val 233.280 euros.\nLa diferència entre el preu desitjable i el preu d’oferta es situa en 15.780 euros.\nMadrid, 26 de gener de 2010.- La distància entre el preu amb el qual marquen els venedors catalans els habitatges anunciats a pisos.com i el preu de recerca pel qual els potencials compradors desitjarien adquirir-los és de 15.780 euros, una de las diferències més petites de tot el conjunt nacional.\nInforme mensual de preus de venda – Gener 2010\nEl preu de l’habitatge comença l’any amb un lleuger repunt\nSegons pisos.com, l’habitatge a Espanya al gener de 2010 té un preu mig de 2.451 euros por metre quadrat.\nL’ascens davant el mes de desembre és del 0,03%.\nMadrid, 2 de febrer de 2010.- L’ Índex del Mercat Immobiliari pisos.com s’ha col·locat en 96,56 punts en el mes de gener de 2010 a Espanya. De les 17 Comunitats Autònomes, només dues regions s’ han situat per sobre la primera referència: La Rioja amb 6,17 punts i Cantabria amb 0,29 punts.\nPrimer aniversari de pisos.com\npisos.com supera els 900.000 usuaris i 250.000 immobles en el seu primer any\nEn el seu primer any, pisos.com ha assolit la tercera posició del rànquing de portals immobiliaris.\nEls informes de preus de venda elaborats por el Gabinet d’Estudis són un referent del sector.\nMadrid, 18 de gener de 2010.- El portal immobiliari pisos.com celebra el seu primer aniversari situant-se entre els tres portals de referència del sector immobiliari a Espanya. El web de classificats ha assolit al llarg del seu primer any online la confiança de més de 900.000 usuaris únics al mes (font Nielsen Netview).\nEls habitatges que més han baixat a Espanya\nJanuary 11th, 2010 • Actualitat • fer un comentari\nLes oportunitats immobiliàries assoleixen descomptes de més del 35%.\nEl portal immobiliari pisos.com mostra els habitatges de segona mà que més han ajustat el seu preu a fi d’atreure el comprador.\nLes baixades més significatives es localitzen a les províncies de Lleó, Tarragona i Màlaga.\nLes oportunitats de comprar un immoble amb un preu atractiu continuen creixent. Cada vegada són més nombrosos els habitatges que arriben al comprador amb importants descomptes davant el seu valor inicial d’oferta. El portal immobiliari pisos.com ha recollit els habitatges que major percentatge de descompte han registrat al llarg dels tres últims mesos a Espanya a fi de posar a l’abast d’aquells que estiguin pensant a comprar una casa excel·lents oportunitats que els animin a donar el pas definitiu.\nEls habitatges d’Espanya que més han baixat de preu\nOctober 28th, 2009 • Actualitat • fer un comentari\nLes oportunitats immobiliàries assoleixen descomptes de fins el 50%\nEl portal immobiliari pisos.com mostra els habitatges de segona mà que més han ajustat el seu preu.\nLa baixada més atractiva la protagonitza una casa a Sama de Langreo (Astúries), que en dues setmanes ha reduït més de 44.000 euros el seu preu de sortida.\nEl ritme del mercat immobiliari es comença a recuperar gràcies als importants descomptes del preu dels habitatges. Uns descomptes que es tradueixen en estalvi i que estan despertant l’interès dels compradors. El portal immobiliari pisos.com ha elaborat un llistat amb els deu immobles que han registrat la rebaixa més atractiva de l’últim trimestre. llegeix més »\npisos.com presenta el nou espai d’actualitat immobiliària\nEl canal de notícies de pisos.com apropa a l’usuari la informació del sector.\nEntrevistes, columnes d’opinió i blocs recolliran el punt de vista dels experts.\nMadrid, 15 de setembre de 2009. – pisos.com està d’estrena: el nou canal d’actualitat immobiliària ja és una realitat a la xarxa. “Hem estat treballant alguns mesos en la creació d’un espai que esperem sigui el referent d’informació del sector, prenent el pols a l’activitat i servint de punt de trobada per a professionals i particulars”, comenta Miguel Ángel Alemany, director general de pisos.com.\nEls habitatges més buscats a Espanya\nEl pis en venda més buscat té un preu d’uns 1.600 euros per metre quadrat\nEls usuaris de pisos.com desitgen comprar un pis de 90 m², amb 3 habitacions i un preu que oscil·li entre els 135.000 i els 150.000 euros.\nQuant al lloguer, el pis més buscat té 70 m², 2 habitacions i una renda mensual d’entre 400 i 500 euros.\nMadrid, 20 d’ octubre de 2009.- La intenció de compra és més viva que mai. Així ho demostra l’increment en el nombre de visites que registra mes a mes el portal immobiliari pisos.com. Analitzant les recerques registrades per la web entre juliol i octubre, el ‘pis tipus’ que volen comprar els espanyols costa entre 135.000 i 150.000 euros, té 90 metres quadrats i disposa de 3 habitacions. Aquestes dades demostren que “la quantitat que s’està disposada a pagar encara és molt lluny dels preus d’oferta pels quals s’anuncien els immobles”, assenyala Miguel Ángel Alemany, director general de pisos.com, ja que l’habitatge model a què s’aspira té un preu d’uns 1.600 euros per metre quadrat, mentre que a l’últim informe de preus elaborat pel nostre portal corresponent al tercer trimestre de 2009, l’habitatge a Espanya té un preu mig de 2.457 euros per metre quadrat.\nactualitat immobiliària Alicia Aragón aniversari aniversari pisos.com anàlisi immobiliari análisis mercat immobiliari baixada de preus classificació por preu col·laboració diari Qué! col·laboració portal 11870.com Impressionants descomptes informe mensual mercat immobiliari pis a Sagrera pis a Vallecas pisos.com pisos espanya pisos més barats preu demanda preu demanda catalunya preu demanda espanya preu habitatge preu mig per metre quadrat preu mig por metre quadrat preu oferta preu oferta catalunya preu oferta espanya preus demanda preus de venda preus de venda gener 2010 preus oferta Rebaixes irresistibles regions més cares reportatges d'interès\nSubscriure's a RSS per rebre les últimes actualitzacions.\nCreat amb WordPress dissenyat per Sans-serif Racer.


Les eleccions dels Estats Units a l'ARA: tres edicions en paper i seguiment tota la nit a la web\nUn equip de quinze periodistes, tres dels quals des dels EUA, informaran dels comicis minut a minut\n2 min. Barcelona 03/11/2020 19:17\n651x366 Votants en un col·legi electoral de Des Moines (Iowa) aquest dimarts / MARIO TAMA / GETTY Votants en un col·legi electoral de Des Moines (Iowa) aquest dimarts / MARIO TAMA / GETTY\nL'ARA oferirà aquesta nit un seguiment especial de les eleccions presidencials als Estats Units, que determinaran si Donald Trump continua quatre anys més a la Casa Blanca o bé si el substitueix el seu rival, Joe Biden.\nTres persones cobriran tota la informació dels comicis des dels Estats Units: Carlos Pérez Cruz, des de Washington; Núria Ferragutcasas, des de Nova York, i Sònia Sánchez, enviada especial a Wilmington (Delaware), la ciutat on viu Biden i des d'on el candidat demòcrata seguirà la nit electoral. A la redacció de Barcelona, un equip de dotze periodistes faran un seguiment detallat de l'evolució de la jornada electoral i de l'escrutini durant la matinada. Tota aquesta informació es podrà trobar, permanentment actualitzada, a l'Ara.cat, que estarà actiu sense interrupció. Les primeres dades de vot escrutat començaran a arribar durant la matinada, un cop hagin tancat els primers col·legis electorals, tot i que és probable que, atès el gran nombre de vots per correu, els resultats definitius no es coneguin fins d'aquí uns dies. L'emoció està assegurada en una nit intensa i tensa.\nPel que fa a l'edició impresa, l'ARA ha preparat també un dispositiu especial per oferir fins a tres edicions diferents. La primera, que es tancarà a les 0.30 h, es distribuirà a la major part de Catalunya, però a Barcelona hi arribarà una segona edició, amb dades actualitzades fins a les 4.30 h. A més, a les 7 h del matí es publicarà una tercera edició, en format PDF accessible a través de la web, que permetrà recollir tota la informació de la nit electoral.


La cinquena Trobada del joc de l'aualé reunirà en dos dies uns 700 escolars de primària - Ajuntament de Mataró\nLa cinquena Trobada del joc de l'aualé reunirà en dos dies uns 700 escolars de primària\nAvui dimarts i el proper dijous, 29 de març, se celebra la cinquena Trobada del joc de l'aualé al Poliesportiu Municipal de Cirera (avinguda del Corregiment, 62). Al llarg dels dos dies de l'activitat està previst que hi participin 692 nens i nenes de 6è de primària de 18 centres educatius de la ciutat. La trobada forma part del Pla Municipal per a la Nova Ciutadania i està organitzada conjuntament pel Servei de Nova Ciutadania i el Patronat Municipal d'Esports.\nAquesta any l'activitat s'ha hagut de fer en dos dies atès l'augment de participants: el 2006 en van ser 425 d'11 centres escolars, mentre que aquest any en són 692 de 19 centres.\nTant avui com el dijous, de 9.30 fins a les 10.30 h es juguen les partides d'aualé entre els diferents grups-classe, a les 11 h comença l'espectacle infantil a càrrec de Rah-Mon Roma fins a les 12 h. A les 11.30 h es reparteix l'esmorzar per a tots els participants.\nEl dijous, una vegada finalitzi l'espectacle infantil, el regidor de Benestar Social i Nova Ciutadania, Oriol Batista, i el president del Patronat Municipal d'Esports, Ivan Pera, faran el lliurament de diplomes. També es repartirà un obsequi a tots els alumnes participants.\nDurant tres mesos, els 18 centres escolars d'ensenyament primari públics i concertats de la ciutat han participat en l'aprenentatge i pràctica d'aquest joc africà. La trobada té com objectiu que els alumnes dels diferents centres puguin jugar entre ells.\n. Salesians Sant Antoni de Pàdua


Carta Oberta d'Oriol Veciana | La carta - somGranollers\nCarta Oberta d'Oriol Veciana\nDimarts, 7 d'abril de 2020 | 15:10h\nPlaça de la Corona, adormida però viva. Locals i comerços tancats mentre no passeges pel carrer Major. Plaça del cony, persianes baixades dels bars abans plens d’alcohol, fum i jovent.\nGranollers, paisatge desolat, desert urbà on es contemplem els coloms passejant al so del silenci a la plaça de la Porxada. El rellotge de l’Ajuntament marca el compte enrere per arribar a l’instant en què travessarem la meta de vèncer aquesta nova i desafortunada malaltia.\nEls grafitis de fons gris llueixen amb esplendor, emblema del confit, rebels obedients en estat d’alarma. Cinc obrers treballen sense màscares, no fos cas que no poguessin aguantar el cigarret amb els llavis mentre rematen els últims acabats d’uns nous habitatges, que ja es veurà quin promotor aïllat podrà vendre en aquesta gran crisi més que anunciada.\nDes del CAP brilla la solidaritat que es fa present a les vuit del vespre amb música al ritme de resistirem i aplaudiments que tapen la mala gestió d’uns pocs, gens experts i amaguen antagonistes, sorgits d’uns vots legítims encara més aplaudits pels seus, que després d’intentar rebentar el sistema sanitari s’amaguen a les seves coves amb nom de segona residència. No fos cas que se’ls enganxes quelcom de la plebs que batalla en primera línia de foc per salvar la seva estimada pàtria. Tampoc voldria, per ells, perdre el llenguatge bèl·lic i recordar que, com en la guerra, els generals millor al cuartel lluny del peu del canó.\nLa gent camina amb la seva mascota entre càntics i aplaudiments als sanitaris. Sense treure-li importància i tota la vàlua que té, ans el contrari, s’escolta la veu del vent del Montseny, que recorda la valentia d’un bomber que entra al foc per salvar una vida que ni tan sols coneix. També la d’un vell vaixell que s’endinsa al mar per rescatar gent que fuig d’una afecció més greu que la Covid-19 i que en canvi sí que es pot evitar. Que s’escapa de la guerra ofegant-se al mig del mar. O perquè no dir-ho, la d’un guerriller que mort en nom de la llibertat.\nS’apaga de cop el solidari soroll, com si d’una espelma de l’església es tractés. Les voreres han deixat de bategar i enmig del silenci i la fragància del quitrà se senten les rialles dels balcons, l’amor de les famílies i la vibració dels cors i la valentia de la gent que sense abraçar-nos ens diem que tot anirà bé. La xarxa es buida de solitud quan, com si d’un bust es tractés, ens recreem en un espai on estem junts però separats amb cervesa en mà, menjant, rient o parlant. De la mateixa manera per l’aire volen coneixements de dansa, d’esport, de música o de cuina. Com ocells engabiats repetim que tornarem a volar.\nEls granollerins i les granollerines esperen ansiosos poder tornar a omplir els carrers d’alegria i de paradetes els dijous de mercat. Emplenar els bars i les botigues de rialles i festa. La ciutat desitja que aquest confinament tregui el millor de cada un dels seus habitants.


Pluralisme, llibertats i polítiques de comunicació\nPluralisme, llibertats i polítiques de comunicació\nEl passat més de març, el Centre for Media Pluralism and Media Freedom (CMPF) publicava els resultats del Media Pluralism Monitor 2015, un estudi anual sobre els riscos (potencials) que corre el pluralisme al sistema mediàtic de 19 estats membres de la Unió Europea.\nAquest estudi assenyala que cap dels estats estudiats està lliure de perill; que a tot arreu hi ha més o menys amenaces. En el cas de l’Estat espanyol la cosa va per barris tot i que en general no surt gaire ben parat. Així, detecta pocs problemes en el que anomena “protecció bàsica” i que inclou el dret a la llibertat d’expressió i a la informació o l’estatus dels periodistes. Ja troba més problemes en “inclusivitat social”: hi ha limitacions d’accés als mitjans, sobretot de col·lectius minoritaris i/o desafavorits. Ara bé, on n’hi ha de notables és en la “independència política” dels mitjans i on són molt greus és al “pluralisme del mercat”. En aquest darrer punt destaca la gravetat de la concentració creuada de la propietat (empreses que tenen diaris, ràdio, teles i/o webs): el risc de patir limitacions al pluralisme és del 100%. És a dir, sembla que el pluralisme no està assegurat en el mercat mediàtic espanyol actual i les interferències polítiques hi poden tenir alguna cosa a veure.\nPocs mesos abans, al novembre de 2015, l’estatunidenc Pew Research Centre publicava un altre estudi sobre l’opinió dels ciutadans sobre la llibertat d’expressió i de premsa a 38 països del món. De nou hi surt Espanya amb resultats remarcables. Així, és el tercer país més favorable a la llibertat d’expressió i de premsa, només superat pels EUA i Polònia i per sobre d’Alemanya, el Regne Unit o Canadà. És el segon on més ciutadans consideren molt important que els mitjans puguin publicar notícies sense censura, només superat per Xile. Així mateix, els espanyols són els més contraris del món a que el Govern limiti la publicació d’informació sobre grans protestes polítiques i els més favorables a que els mitjans publiquin informació que pugui desestabilitzar l’economia. En canvi ja no són tan fans de les notícies que posin en risc la seguretat nacional, tot i que Déu n’hi do com surten d’alts també en això. En resum: Uns campions mundials de la llibertat d’expressió, vaja.\nCertament, no hi ha cap relació entre els dos estudis. Però em sembla que sí que se’n pot trobar entre els seus resultats: en un país on hi ha amenaces tangibles al pluralisme, la societat prefereix mitjans amb poques restriccions per informar. On hi ha problemes d’independència política, els ciutadans volen que el Govern no pressioni gaire. On hi ha col·lectius amb problemes d’accés, es vol molta llibertat d’expressió. Al mateix país on hi ha concentració de la propietat, la gent defensa que els mitjans puguin publicar informació econòmica delicada. Potser, doncs, és l’hora de posar els mitjans al centre del debat polític i prendre decisions. Si li prestem atenció, el CPMF ens dóna pistes de per on començar.\nLes notícies populars de Facebook les decideix un algoritme o una redacció humana?\nLes redaccions de Marca i Radio Marca buides per la vaga\nNascut a Vinaròs el 1976, és professor i investigador en polítiques de comunicació i comunicació política a la Universitat Autònoma de Barcelona. Especialista en mitjans i construcció nacional. Membre de la junta del @grupbarnils


Potenciació dels serveis de proximitat perquè les persones puguin ser ateses al seu domicili i entorn més proper.\nEls serveis i entitats de la ciutat que treballen i/o representen als col·lectius del Programa, així com la ciutadania en general, tindran un millor coneixement del desplegament de la Llei Promoció per lAutonomia personal .\nMillora del suport a les persones grans i les persones amb diversitat funcional per la seva participació activa en la vida socio-cultural de la ciutat.\nRecollida dades població, recursos i desplegament LAPAD: 2017\nElaboració catàleg de recursos: 2on semestre 2017\nProposta d'accions prioritàries: 2018/ Avaluació i reprogramació 2019\nNosaltres com a Fundació, donem ple suport a aquest programa, que enllaça totalment amb la nostra missió i valors. Encara que hem de dir que el canvi de terminologia no ens acaba d'agradar. Tenim una discapacitat, no una diversitat funcional, i el que cal és que ens ajudeu, no canviar-li el nom. De totes maneres, moltes felicitats per la iniciativa i tot el nostre suport! Fundació Privada Amiba\nPublicat per Fundació Amiba el 09 Juny 2016


festa del bolet a seva concurs de bolets, xerrades micològiques, demostracions de cuina, parades de productes, espectacles...\nconcurs de bolets, xerrades micològiques, demostracions de cuina, parades de productes, espectacles...\nFesta del Bolet 2018 a Seva, Osona\nEl poble acull el diumenge 14 d’octubre una de les fires de referència a Catalunya en aquest sector. Durant la jornada els assistents podran gaudir d’un concurs de bolets, parades de productes, tastets, exposicions,\nactivitats i actuacions diverses. Enguany, la Festa del Bolet tornarà a estar farcida de propostes per a tots els públics, amb el bolet i les seves propietats culinàries i els productes de proximitat com a grans protagonistes.\n21a Festa del Bolet de Seva!\nDesprés de l’èxit de l’any passat, quan prop de 14.000 persones van visitar la Festa del Bolet, Seva ja es prepara per viure la 21a edició d’aquesta mostra, una de les propostes gastronòmiques amb més renom de la comarca.\nPrograma de la Festa del Bolet\n- A les 12h a la plaça de la creu, espectacle: “Una paradeta particular”.\n-A les 13h a la carpa gran, xerrada: “Bolets medicinals”, a càrrec de la Societat de Micologia de Catalunya.\n- A les 18h a la carpa gran, taller: Taller d’il·lustració d’animals del Montseny.\n-Zona de jocs amb animals construïts amb materials reciclats per passar-t’ho bé mentre cuides el medi ambient.\nPodeu consultar el programa íntegre en aquest enllaç\n“L’arribada de la tardor sempre va lligada a la celebració d’un dels grans esdeveniments del municipi, la Fira del Bolet. És un plaer reunir tanta gent perquè gaudeixi dels bolets del nostre territori i dels espais tan emblemàtics que tenim, explica l’alcalde de Seva, Xavier Rierola. Aquest any comptem amb una gran varietat d’activitats per totes les edats amb l’objectiu de gaudir des de primera hora del matí fins a l’última de la tarda”, completa Rierola.\ntemps de bolets / festes del bolet a Osona